มีครั้งแรกกับแฟน สวมถุงยางอนามัย ถุงไม่รั่วไม่ขาด แต่หลังจากนั้น2วันมีเลือดปนมากับตกขาวนิดหน่อย อยากทราบว่าเกิดจากอะไรคะ หรือเป็นอะไรหรือป่าว
สวัสดีค่ะ การมีเพศสัมพันธ์ถ้าได้ใส่ถุงยางอนามัยที่ไม่ขาด ไม่รั่ว ใส่ตลอดการมีเพศสัมพันธ์นั้น โอกาสตั้งครรภ์มีน้อยมากๆ น้อยกว่า 2%การมีเลือดออกผิดปกติทางช่องคลอดที่ตามมาหลังจากนั้น 2 วัน อาจจะยังเป็นภาวะแทรกซ้อนจากการตั้งครรภ์ได้น้อยเพราะค่อนข้างเร็วเกินไป อาจเป็นสาเหตุจากการฉีกขาดของอวัยวะเพศจากการมีเพศสัมพันธ์ การติดเชื้อของช่องคลอดหรือปากมดลูก การมีเนื้องอกของปากมดลูกหรือมดลูก หรือมีฮอร์โมนจากรังไข่ที่ไม่สมดุล เป็นต้นหากยังมีเลือดออกกระปริดกระปรอยต่อเนื่อง ปัสสาวะแสบขัด ปวดท้องน้อยร่วมด้วย ควรไปพบแพทย์เพื่อตรวจหาสาเหตุเพิ่มเติมเบื้องต้นงดการมีเพศสัมพันธ์ไปก่อน ไม่สวนล้างช่องคลอดเอง ไม่ซื้อยาปรับฮอร์โมนใดๆมาใช้